Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 4/2001. (I. 31.) KöViM rendelethez
Paragraph Index: 393

2. táblázat A kiegészítő tábla fölötti jelzőtábla szélessége A kiegészítő tábla szélessége (D’) A kiegészítő tábla magassága (bi) 450—750 b1=175 b2=350 b3=525 ... 800—1050 b1=250 b2=375 b3=500 ... D (ill. E*) D b1=0,5 × D b2=1,0 × D b3=1,5 × D ... * Megjegyzés: Amennyiben a jelzőtábla szélessége E (7. ábra), úgy a kiegészítő tábla szélességénél ezt az értéket kell D értéknek tekinteni. Lásd még a 2.12.8. pontban foglaltakat is. 2.12. A táblaméretekkel kapcsolatos egyéb előírások 2.12.1. A főútvonallá kijelölt alsóbbrendű út lakott területen kívüli szakaszán az országos főutakon alkalmazott táblaméretek is használhatók. 2.12.2. Forgalombiztonsági okok miatt veszélyes csomópontban és előtte vagy veszélyes útszakaszon egy méretlépcsővel nagyobb jelzések is alkalmazhatók. 2.12.3. Az autópályák, autóutak, illetőleg egyéb utak mellett létesített, azoktól elkülönülő pihenőhelyeken, parkoló területeken elhelyezett jelzőtáblák méretei megegyeznek a lakott területen alkalmazandó táblák méretével. 2.12.4. Autópályák, autóutak gyorsítósávja elején elhelyezett elsőbbséget szabályozó táblák mérete 1000, illetve 900 mm legyen. 2.12.5. Kerékpárutakon, gyalog- és kerékpárutakon, időszakosan járműforgalomra megnyitott gyalogutakon, 30 km/h területi sebességszabályozás alá vont területen, illetőleg lakó-pihenő övezetben a „kerékpárforgalmi létesítményeken alkalmazandó” méretcsoportba tartozó jelzőtáblák alkalmazandók. 2.12.6. A jelzőlámpás csomópontokban a fényjelző készülékekkel egy tartószerkezeten elhelyezett jelzőtáblák belső átvilágításúak legyenek. Megengedett azonban a fényvisszavető kivitel a mindhárom fényjelzőjében nyilat mutató fényjelző készülék alatt (fölött) elhelyezett — „Kötelező haladási irány” vagy bekanyarodni tilos — jelzőtábla esetében. 2.12.7. A fényjelző készülék alatt (fölött) elhelyezett, egy forgalmi sávra vagy egy forgalmi irányra vonatkozó — „Kötelező haladási irány” vagy bekanyarodni tilos — jelzőtábla 450 mm-es méretben is alkalmazható. Megjegyzés: Az egész útkereszteződés forgalmi rendjére vonatkozó „Kötelező haladási irány” vagy bekanyarodni tilos jelzőtáblának az útkategóriára meghatározott méretűnek kell lennie. 2.12.8. A kiegészítő táblák a 2. táblázat első két sora szerinti méretben alkalmazandók. Kivételes és fontos esetben azonban megengedett az olyan kiegészítő jelzőtábla alkalmazása, amelynek szélességi mérete nem haladja meg a fölötte elhelyezett jelzőtábla szélességi méretét. 2.12.9. A kiegészítő tábla magassági mérete a szélességi méret felének megfelelő lépcsőkben növekedhet a táblán elhelyezni szükséges információ mennyiségének megfelelően. 2.12.10. Ahol az 1. táblázatban „felújítási méret” szerepel, az alatt az értendő, hogy a jelenleg meglevő, ilyen méretű jelzőtáblákat jelzőfelületük elhasználódása (kopása, fakulása, karcolódása) esetén nem kell kicserélni, azok felújítása az adott méretben megengedett. 2001/11. szám

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes